Source: http://jozeftiso.sk/jt/zo-zivota/1945-1947/25-194703178ba
Timestamp: 2017-06-29 07:24:56+00:00
Document Index: 4270410

Matched Legal Cases: ['súd ', '§ 2', '§ 2', '§ 4', '§ 2', '§ 2', '§ 3', '§ 4', 'súd ', '§ 2', '§ 4', '§ 7', '§ 70', '§ 8', '§ 74']

Obranná reč obžalovaného Dr. Jozefa Tisu, prednesená pred Národným súdom dňa 17. a 18. marca 1947 - Jozef Tiso. Mučeník viery katolíckej a národa slovenského
Jozef Tiso(1887-1947)	Krátky životopis	Skloňovanie: (G, A) Tisa/Tisu?	Dlhodobý prieskum verejnej mienky	Zo života a diela (prejavy a články)	K životu a dielu (úvahy a referáty)	Ľudový kultus	>> O počine tomto	Rodný dom prezidenta Tisu...v správe Spoločnosti pre zachovanie tradícií	Návštevný poriadok	Expozičné priestory	Expozičný fond	Darcovia a pomocníci	Kontakt	Prezidentská knižnicaDigitálna i fyzická	Memoriál mučeníka Jozefa Tisu25 km nočná púť z Rajca do Bytče	+ Doplnky	Jozef TisoZo života a diela (prejavy a články)Mučeníctvo (1945 - 1947)Obranná reč obžalovaného Dr. Jozefa Tisu, prednesená pred Národným súdom dňa 17. a 18. marca 1947	Obranná reč obžalovaného Dr. Jozefa Tisu, prednesená pred Národným súdom dňa 17. a 18. marca 1947
Kategória: Mučeníctvo (1945 - 1947)	Napísané: 17. marec 1947	Vytlačiť	E-mail	Obranná reč obžalovaného Dr. Jozefa Tisu, prednesená pred Národným súdom dňa 17. a 18. marca 1947
Či zmôže sa tento zbabelec ešte teraz k slovu vôbec?Obrana slovenského katolíckeho kňazstvaObrana bratov amerických SlovákovAxioma Qui tacet, coinsentire videturPrečo som sa teda nevzdal svojho úradu?Nemecké intervencie...sa to stáva akosi cynickým až z mojej stránky, že nepoviem: nepamätám.Záväznosť prísahyO procese samomMoja politická činnosť Všetky stránky	Strana 1 z 11
Proces s bývalým prezidentom slovenského štátu Jozefom Tisom sa začal 2. decembra 1946pred Národným súdom v Bratislave. Za predsedu Národného súdu vymenovalo Pred­sedníctvo SNR JUDr. Igora Daxnera. Za prísediacich boli vymenovaní: Pavol Polák, Ľu­dovít Benada, Ján Demjan, Šimon Struhárik, Andrej Pátek a Jozef Štaudinger (od 13.12. 1946 Štefan Gažík). Za žalobcov boli vymenovaní právnici: JUDr. Ľudovít Rigan, JUDr. Juraj Šujan, JUDr. Michal Gerö a od 1. apríla 1946 aj vojenský prokurátor JUDr. Anton Rašla. Obhajcami v tomto procese boli JUDr. Ernest Žabkay a JUDr. Grečo. Národný súd vyniesol tento rozsudok:
A I. ako úradujúci predseda HSĽS a poslanec NZ za HSĽS svojou činnosťou od zjazdu HSĽS v Piešťanoch 20. 9. 1936 vyvíjal politickú činnosť smerujúcu k odstráneniu demo­kratického poriadku v ČSR, zapojil sa do bloku protidemokraticky orientovaných náro­dov Európy, ktoré už vtedy ohrozovali ČSR a svetový mier a bezohľadným uplatňovaním požiadavky autonómie „aj za cenu Republiky“ využívajúc kriticky napätú medzinárodnú situáciu, vedome oslaboval odolnosť ČSR a tým napomáhal úsiliu jej zahraničných ne­priateľov o rozbitie ČSR.
A II. Dr. Jozef Tiso, už ako predseda autonómnej slovenskej vlády a úradujúci podpredse­da HSĽS ako význačný aktívny predstaviteľ HSĽS spolu s inými: rozpustili Komunistickú stranu, zastavili činnosť Sociálnodemokratickej strany a Slovenskej národnej strany, vy­zbrojili Tukovu Rodobranu, postupne vyzbrojovali Hlinkovú gardu, zriadil Úrad propa­gandy, pričinil sa, aby na 18.12.1938 boli vypísané voľby do Slovenského autonómneho snemu, pripustil len jedinú kandidátku HSĽS a takto tento snem sa voľbami stal potom zákonodarným orgánom fašistického režimu na Slovensku, pričinil sa o zriadenie Úra­du štátneho sekretára pre Nemcov a Nemcom bola daná kultúrna samospráva, koncom februára 1939 vyslal do Berlína delegáciu hospodárskych činiteľov s úlohou prerokovať podmienky hospodárskej spolupráce Slovenska s Ríšou.
A III. Dr. Jozef Tiso spolu s inými za chrbtom ústrednej vlády sa pustili do priamych prí­prav rozbitia ČSR a takto s vedomím Dr. Tisu vyjednávali niektorí činitelia HSĽS s pplk. Ferdinandom Čatlošom o vojenskom zabezpečení vyhlásenia samostatného Slovenského štátu.
B I. Po odtrhnutí Slovenska od ČSR vyhlásením Slovenského štátu Dr. Jozef Tiso ako pred­seda vlády a hlava Slovenského štátu a od 26. 10. 1939 ako prezident Slovenskej republiky spolu s inými odstránili zvyšky demokratického systému na Slovensku a zaviedli fašistický režim podľa nemeckého vzoru, pričom vládnu a výkonnú moc vykonávali v najužšej spolupráci s nacistickým Nemeckom, takže tým podporili jeho záujmy vo veciach politických i vojenských, vo finančnom a hospodárskom sektore.
B II. Po 14. 3.1939 Dr. Jozef Tiso v zmysle ochrannej zmluvy s Nemeckom podporil Nemecko pri prepadnutí Poľska psychologickou prípravou vojny, prejavmi v duchu brannej výchovy a článkami zahrotenými proti Poľsku, prestavbou komunikačných spojov smerujúcich na Poľsko, poskytnutím slovenských letísk nemeckej armáde ako základní pre útok a na usklad­nenie bojového a pohonného materiálu, sústredením slovenského vojska na hraniciach, povolením prechodu nemeckých vojenských jednotiek cez územie Slovenska a napokon i zúčastnením sa vojny proti Poľsku, ozbrojenou vojenskou mocou pri prepadnutí Poľska Nemeckom, povzbudzovaním vojakov a odmeňovaním účastníkov ťaženia vyznamenaniami. B III. Dr. Jozef Tiso spolu s inými utužoval vojenskú politickú spoluprácu s Nemeckom pri zrejmých jeho úmysloch o ďalšie rozšírenie vojny o svetovládu.
C. Od samého začiatku trvania Slovenského štátu až do povstania Dr. Jozef Tiso spolu s inými maril prípravy slovenského odboja a prípravy samotného národného povstania zriadením osobitného bezpečnostného aparátu, perzekúciami, prenasledovaním, väzením a propagandou.
D. Dr. Jozef Tiso spolu s inými hneď po nastolení autonómie, ale najmä po 14. 3. 1939 pomocou všetkých orgánov svojho totalitného režimu a nacistických organizácií, perzek­voval a terorizoval všetkých odporcov svojho režimu, teda obžalovaný Dr. Jozef Tiso
- ad A I, II, III ako člen vlády Slovenského snemu a exponovaný politický činiteľ a expo­novaný príslušník fašistických organizácií pričinil sa o rozbitie ČSR, odstránenie jej de­mokratického poriadku a o zavedenie fašistického režimu, menovite za tým účelom inicia­tívne a exponovane pôsobil k 6. októbru 1938 a 14. marcu 1939 a priamym vyjednávaním a iným spôsobom prispel k utvoreniu Slovenského štátu pod ochranou Nemecka,
- ad B I, II, III ako člen slovenskej vlády a Slovenského snemu a exponovaný politický činiteľ a exponovaný príslušník slovenských fašistických organizácií pričinil sa o odstrá­nenie demokratického poriadku ČSR a zavedenie fašistického režimu, podporil v značnej miere vojenské, politické a hospodárske záujmy nacistického Nemecka a horthyovského Maďarska, spôsobil škodu slovenskému národu, domácim, demokratickým a protifašistic­kým organizáciám a skupinám vedúcim boj za slobodu, pričinil sa o vypovedanie a vede­nie vojny proti ZSSR a Spojencom, bral na nich významnú účasť, činnosť a idey fašistic­kých okupantov a domácich zradcov verejne propagoval, obhajoval a schvaľoval, verejne hanobil ZSSR a Spojencov a ich štátne zriadenie a armády,
- ad C akýmkoľvek spôsobom maril boj slovenského národa proti zradcom a oku­pantom za slobodu a za obnovenie ČSR, najmä maril prípravy národného po­vstania a účasť vojenských jednotiek v ňom. zúčastnil sa na úsilí fašistických okupantov a domácich zradcov v úmysle potlačiť Slovenské národné povstanie a zne­možniť partizánsky boj, spolu pôsobil pri prenasledovaní účastníkov povstania a par­tizánskeho boja, aj inak pomáhal okupačným vojskám a orgánom a takúto zrad­covskú činnosť propagoval, verejne obhajoval a schvaľoval, pričom vystupoval ako exponovaný politický činiteľ a exponovaný príslušník fašistických organizácií,
- ad D ako člen slovenskej vlády, Slovenského snemu, exponovaný politický činiteľ a exponovaný príslušník slovenských fašistických organizácií spôsobil škodu slo­venskému národu, domácim demokratickým a protifašistickým organizáciám a sku­pinám vedúcim boj za slobodu, nariadil, organizoval a horlivo vykonával perzekúcie demokratických a protifašistických osôb a organizácií pre ich politickú činnosť, spô­sobil iným protiprávne ujmy pre rasovú, národnú, náboženskú a politickú príslušnosť a pre protifašistické presvedčenie, činnosť kolaborantov verejne propagoval, okrem toho napomáhal činnosť fašistických okupantov a s nimi spolupracoval s úmyslom napomáhať nemecké vedenie vojny, spolu pôsobil pri prenasledovaní účastníkov po­vstania a partizánskeho boja a aj inak pomáhal okupačným vojskám a orgánom. Uvedenými činmi spáchal:
- ad A I, II, III trestný čin domácej zrady podľa § 2 písm. a) nar. č. 33/1945 Zb. SNR v zne­ní vyhl. č. 58/1946 Zb. n. SNR,
- ad B I, II, III trestný čin domácej zrady podľa § 2 písm. a) až d) nar. č. 33/1945 Zb. SNR v znení vyhl. č. 58/1946 Zb. n. SNR,
- ad C trestný čin zrady na povstaní podľa § 4 písm. a), b), c) nar. 33/1945 Zb. n. SNR v znení vyhl. č. 58/1946 Zb. n. SNR a trestný čin domácej zrady podľa § 2 písm. d) cit. nar.,
- ad D trestný čin domácej zrady podľa § 2 písm. b) cit. nar., trestný čin kolaboranstva podľa § 3 písm. a), b), e) cit. nar. a trestný čin zrady na povstaní podľa § 4 písm. b) cit. nar. a to za priťažujúcich okolností.
Národný súd preto odsudzuje obžalovaného Dr. Jozefa Tisu na základe §§ 2, 3 sadzba 2 a § 4 nar. 33/1945 Zb. n. SNR v znení vyhl. č. 58/1946 Zb. n. SNR na trest smrti povrazom ako hlavný trest a podľa § 7 cit. nar., §§ 70 odst. 1 a 71 vyk. nar. č. 55/1945 Zb. n. SNR na stratu občianskych práv a podľa § 8 odst. 2 nar. č. 33/1945 Zb. n. SNR v znení vyhl. č. 58/1946 Zb. n. SNR a § 74 vyk. nar. č. 55/1945 Zb. n. SNR na konfiškáciu celého majetku obžalovaného, ako na vedľajšie tresty.
Predch. Nasl. >>	Prečo znova ožíva duch Jozefa Tisu? Prezident Tiso je pravým mučeníkom podľa definície mučeníka, ktorú dal Cirkvi sv. Tomáš Akvinský
Charitatívny pochod slovenského exilu na Britských ostrovoch za odškodnenie obetí čs. demokracie 1945-1947, Glasgow
Zápisnica zo svedeckej výpovede Dr. Karola Kmeťku v súdnom procese s Dr. Jozefom Tisom
Príbeh z roku 1947 o fotokoláži pre pohľadnicu s podobizňou Jozefa Tisu ako slovenského mučeníka